İnsan Xəzəri xilas edir (film, 1969)

Məzmun 
…Adi laboratoriya təcrübəsi. Akvarium. Balıqlar üzür. Akvariuma bir balaca neft damcısı tökülür. Bir dəqiqə sonra balıqlar məhv olur. Xəzər dənizinə isə min tonlarla belə neft tullantıları axıdılır. Bunun nəticəsində nadir və qiymətli balıqlar tələf olur. Film bu vacib problemə toxunmuşdur.

Filmin müəllifləri Xəzərin taleyi üçün həyəcan və narahatlıq keçirir, publisistika vasitəsilə mühüm bir məsələni ortalığa atırlar: insanlara lazım olan dənizi necə xilas etməli?..

 Festivallar və mükafatlar 
 1) 1969-cu ildə Klaypeda şəhərində Ümumittifaq televiziya filmləri festivalı
 Film Diploma layiq görülmüşdür
 2) 1970-ci ildə Riqa şəhərində televiziya filmlərinin "İnsan və Dəniz" devizi altında keçirilən Beynəlxalq festivalı
 Film "Neptunun neştəri" Prizinə və "Aktual mövzunun publisistik həllinə görə" münsiflər heyətinin Xüsusi diplomuna layiq görülmüşdür.

 Filmin heyəti 

 Film üzərində işləyənlər 
 Rejissor: Nazim Rzayev
 Ssenari müəllifi: Emil Ağayev, Ramiz Tanrıverdiyev
 Operator: Ramiz Şeyxov
 Səs rejissoru: Tofiq Babayev

Kateqoriya:1969-cu ilin Azərbaycan filmləri
Kateqoriya:Qısametrajlı sənədli televiziya filmləri